open-index/open-wikipedia-markdown huggingface dataset:
Birgitte Gøye

**Birgitte Mogensdatter Gøye** (født ca. 1511, død 26. juli 1574 i Næstved), var en dansk adelskvinne kjent for opprettelsen av Herlufsholm skole.

## Biografi
Hennes foreldre var godseier og rikshoffmester Mogens Gøye og Mette Albrechtsdatter Bydelsbak. Lensmann Albert Gøye var hennes bror. Moren døde allerede i 1512 eller 1513, og Birgitte ble sendt til Ring kloster ved Skanderborg for å bli oppdratt som det høvet seg for en pike av adelig stand. I 1515 giftet faren seg igjen med Margrethe Sture, som Birgitte fikk et heller dårlig forhold til. Etter stemorens død kom Birgitte i huset hos sin eldre søster Sophie og dennes mann Mogens Bille til Svanholm. Da også søsteren døde, flyttet hun i 1537 til søsteren Elline på Bregentved, med hvem hun opprettholdt tett kontakt. Oppholdet ble dog av kortvarig karakter, da hun det følgende år ble kalt til hoffet for å bli en av dronning Dorotheas kammerjomfruer. Her innledet hun vennskap med prinsesse Anna, senere kurfyrstinne av Sachsen.

Allerede 14 år gammel var Birgitte mot sin vilje blitt trolovet med Jesper Daa til Enggård. Med hjelp fra kongen og dronningen, lyktes det i 1540 å få kjent trolovelsen ugyldig. Birgitte arvet et pantebrev på Ring kloster i tillegg til Sigbritsgård i København, Græsegård i Nordsjælland med den tilhørende avlsgård Hillerødsholm. I 1544 giftet hun seg med Herluf Trolle, hvoretter paret slo seg ned på Hillerødsholm (senere Frederiksborg). Allerede i 1560 forlot de deres nybyggede hjem for å makeskifte deres hovedgård med kong Frederik II. I stedet fikk de Skov kloster ved Næstved, som de ga navnet Herlufsholm. Her skapte paret en skole for *ædlinger og andre ærlige mænds børn i Danmarks rige* med utgangspunkt i en kristen humanisme. Kort etter ble Birgitte enke, og i 1567 frasa hun seg forstanderskapet for Herlufsholm.

## Enkestand
Som enke fikk Birgitte problemer med å skaffe seg et permanent sted å bo. I 1566 oppsa kronen lensbrevet på Tølløse, og i 1571 misten hun sine to len Kappelgården ved Køge og Ring kloster. Enkedronningen Dorothea kom henne til unnsetning og forlente henne med Åkær ved Horsens, som hun igjen mistet da enkedronningen døde i 1571. Sibylle Gyldenstierne som var gift med Birgittes fetter Eskil Gjøe til Skjørringe, tilbød henne heretter Sortebrødre kloster i Næstved.

Birgitte førte et temmelig stort hus, i det hun alltid omga seg med en del unge, adelige piker som hun tok seg av og forærte dem deler av sitt gods. Hun døde i 1574 og ble begravet ved sin manns side i Herlufsholms kirkes kor.

## Referanser


## Eksterne lenker
* ''Birgitte Gøye'', Dansk Biografisk Leksikon
* ''Birgitte Gøye'', Dansk Kvindebiografisk Leksikon
* ''Birgitte Gøye'', gravsted.dk
Álvaro Colom

**Álvaro Colom Caballeros** (født 15. juni 1951 i Guatemala by, død 23. januar 2023 samme sted) var en guatemalansk politiker for det sentrum-venstreorienterte partiet Unidad Nacional de la Esperanza (UNE). Han var Guatemalas president fra 14. januar 2008 til 14. januar 2012.

## Liv og virke
### Bakgrunn
Álvaro Colom Caballeros var sønn av Antonio Colom Argueta og Yolanda Caballeros Ferraté; han var den fjerde av fem søsken. Hans onkel, Manuel Colom, var borgermester i Ciudad Guatemala og ble drept av militære i 1979 rett etter at hans egen opprettelse av et parti var blitt approbert. 

Colom ble utdannet ingeniør ved Universidad de San Carlos og ble forretningsmann innen tekstilindustrien. Han er blitt beskrevet som sosialdemokrat. 

### Politisk engasjement
Colom stilte til presidentvalget i 1999 uten å lykkes. Han stilte igjen i 2003, men tapte i andre valgomgang mot Óscar Berger Perdomo.

I valgkampen i 2007 stilte han for partiet Unidad Nacional de la Esperanza (UNE), og fremholdt kampen mot fattigdom og arbeidsløshet som viktig for å løse landets voldsproblemer. Han vant valget over høyresidens kandidat.

### President
Han var ved sin tiltredelse i januar 2008 Guatemalas første venstreorienterte president siden Jacobo Arbenz ble styrtet i 1954. 

Den 10. mai 2009 ble advokaten Rodrigo Rosenberg myrdet av skudd på åpen gate. I en video som Rosenberg hadde innspilt få dager før sin død, påstod han at Álvaro Colom og hans embedsmenn stod ham etter livet og var de ansvarlige bakmenn dersom han ble drept. Colom nektet alle beskyldninger og mente at skandalen var iscenesatt som et komplott mot regjeringen fra opposisjonen. Saken vakte stor oppsikt og vrede i Guatemala, hvor tusener av mennesker demonstrerte i gatene og krevde at presidenten gikk av, og dette kastet Guatemala ut i en dyp politisk krise. En FN-ledet undersøkelse kom i januar 2010 frem til at Rosenberg selv havde planlagt mordet etter en depresjon på grunn av personlige problemer. Han hadde fått kolleger til å kontakte leiemordere og hadde selv inntalt trusler på sin telefonsvarer for å kunne peke mot Álvaro Colom.

Han var gift med Sandra de Colom og far til musikeren Antonio Colom Szarata, som er medlem av det populære guatemalanske rockebandet «Viento en Contra».

Den 8. april 2011 Colom han seg offisielt fra Sandra Torres for at hun skulle delta i presidentvalget i september 2011, siden slektninger og familiemedlemmer til en sittende president i Landet ifølge Guatemalas grunnlov ikke kunne stille som kandidat. Denne skilsmissen ble av mange politikere og advokater i landet ansett for å være svindel og brudd på flere lover.

Den 20. oktober 2011 beklaget han familien til den avsatte presidenten Arbenz, selv om han bare var tre år gammel på den tiden.

Han døde 23. januar 2023 av spiserørskreft.

## Referanser
American Skin (41 Shots)

**«American Skin (41 Shots)»** er en sang skrevet av Bruce Springsteen, inspirert av en hendelse da fire politifolk i New York skjøt ned og drepte den ubevæpnede guineiske immigranten Amadou Diallo den 4. februar 1999.

Springsteen framførte sangen første gang på en konsert i Atlanta den 4. juni 2000, den siste konserten før konsertturnens siste 10 framføringer på New Yorks Madison Square Garden hvor han også framførte sangen, til tross for advarsler. Framføring førte til en del strid med politiet i New York og hvor Patrolmen's Benevolent Association (PBA), politiets fagforening, oppfordret til boikott av Springsteens konserter.

Sangen har blitt utgitt på plate, *[[Bruce Springsteen & The E Street Band: Live in New York City|Live in New York City]]*, som konsertfilm, (2001), på samleplaten *[[The Essential Bruce Springsteen]]* (2003) og på studioalbumet *[[High Hopes]]* (2014). På sistnevnte bidrar Tom Morello på gitar. Coverversjoner er utgitt av Svante Karlsson, Jen Chapin & Rosetta Trio og The Gibbons.

Amadou Diallo var ubevæpnet da han ble skutt ned med totalt 41 skudd, slik som det nevnes i sangens tittel. De fire politifolkene som sto bak nedskytningen ble alle frikjent i en rettssak i Albany i New York. Nedskytningen og frikjennelsen opprørte mange. Blant de spørsmål som ble stilt var emner som var sentrale i kontroversen politibrutalitet, rasisme, og kontagiøs skyting.

Diallos død ble en sak under valget på ny borgermester for New York i 2005. Springsteen er ikke den eneste amerikanske musikeren som har tatt opp eller nevnt skyting i sin musikk, men også av blant andre 88-Keys, Aesop Rock, Agnostic Front, Akon, Antipop Consortium, Anthony David, Army of the Pharaohs, Beanie Sigel, Beastie Boys, Big Stan, Blue Scholars, Brother's Keeper, Bunny Wailer, Capone-N-Noreaga, CunninLynguists, Damian Marley, Dead Prez, Elliott Sharp, Erykah Badu, Fabolous, Fredro Starr, Greenhouse Effect, Immortal Technique, Jay-Z, Jen Chapin, Jemeni, J-Live, Kool G Rap, Lauryn Hill, Le Tigre, Leftöver Crack, Mash Out Posse, Merauder, Mike Ladd, Mischief Brew, Mos Def, Nicki Minaj, og andre.

## Referanser


## Eksterne lenker
* 
* American Skin (41 Shots) – Sangtekst på Bruce Springsteens nettsted
* American Skin (41 Shots) – Sangtekst i flere versjoner og med detaljert info
Michael D. Higgins

**Michael Daniel Higgins** (født 1941) er en irsk sosiolog, dikter og politiker for Labour Party som var Irlands president fra 11. november 2011 til 11. november 2025. Han ble etterfulgt i presidentembetet av Catherine Connolly. 

## Utdannelse og politisk engasjement
Han er utdannet sosiolog og underviste ved University College Galway før han begynte i politikk. Higgins var som student knyttet til Fianna Fail før han gikk over til Labour Party.

## Lyrikk
Higgins begynte å skrive dikt som ung. Han ga ut fire diktsamlinger før han ble valgt til president. I forbindelse med at han ble innsatt som president raljerte *[[The Guardian]]*s anmelder over karakteristikken av Higgins som «lyriker», og mente at han ikke hadde evner i den retningen.

Da Higgins i september 2025 – rett før han skulle gå av som president – ga ut ti av sine dikt som et *spoken word*-album med tittelen *Against All Certainty*, skrev *The Irish Times*' kulturkommentator at Irland kunne prise seg lykkelig over å ha hatt en lyriker til president.

## Politisk karriere
Higgins har vært kulturminister, samt medlem av begge kamre i det irske parlamentet. Han var kulturminister fra januar 1993 til november 1994 og igjen fra desember 1994 til juni 1997.

Higgins vant presidentvalget 27. oktober 2011 og overtok etter Mary McAleese. Han ble gjenvalgt til sju nye år i presidentvalget den 26. oktober 2018 med 56 % av stemmene. Han var den første sittende president på 50 år som ble utfordret av motkandidater etter første periode. Irlands president har primært en seremoniell rolle. 

## Referanser


## Eksterne lenker
* 
* 
* 
*
Kreis Ahaus

**Kreis Ahaus** var en krets i Regierungsbezirk Münster i Tyskland. Kretsen ble opprettet i 1816 og var en del av provinsen Westfalen frem til 1946. Fra 1947 til 1974 var den  en del av den tyske delstaten Nordrhein-Westfalen. Fra 1816 til 1969 hadde kretsen benevnelsen **Landkreis Ahaus**. Kretshovedstaden var Ahaus, og kjennemerke for motorkjøretøy var AH. 

Med virkning fra 1. januar 1975 ble Kreis Ahaus, sammen med den tidligere Kreis Borken, den kretsfrie byen Bocholt, byen Isselburg i Kreis Rees, kommunen Erle i Kreis Recklinghausen og kommunen Gescher i Kreis Coesfeld innlemmet i den nye og utvidede Kreis Borken.
Kreis Beckum

**Kreis Beckum** var en krets i Regierungsbezirk Münster i Tyskland. Kretsen ble opprettet i 1816 og var en del av provinsen Westfalen frem 1946. Fra 1947 til 1974 var den  en del av den tyske delstaten Nordrhein-Westfalen. Fra 1939 til 1969 hadde kretsen benevnelsen **Landkreis Beckum**. Kretshovedstaden var Beckum, og kjennemerke for motorkjøretøy var BE. 

Den 1. januar 1975 ble kretsen oppløst. Størstedelen ble innlemmet i Kreis Warendorf, byen Heessen ble innlemmet i den kretsfrie byen Hamm, mens mindre deler ble innlemmet i Kreis Soest og Kreis Gütersloh.
Darling (EP)

***Darling*** er en EP av den australske sangeren Kylie Minogue, gitt ut gratis ved lanseringen av Minogues parfyme med samme navn i Harrods den 9. februar 2007. EP-en inneholder to albumsanger og tre sanger fra hennes turne ** (2005).

## Sporliste
#«I Believe in You» (live) – 3:24
#«In Your Eyes» (live) – 3:08
#«Slow» (live) – 3:20
#«Loving Days» – 4:24
#«Burning Up» – 3:59

## Eksterne lenker
*
Iolu Abil

**Iolu Johnson Abil** (født 1942 på Tanna) er en vanuatisk politiker for Vanua'aku Pati. Han var fra 2009 til 2014 president i Vanuatu.

Abil var minister i landets første regjering etter at Vanuatu vant selvstendighet fra Frankrike og Storbritannia i 1980. Han har vært forretningsmann og styreleder i Air Vanuatu. I 2009 ble Abil valgt til president av en valgforsamling bestående av parlamentsmedlemmene og lederne for de seks provinsregjeringene.

## Referanser
Almere City FC

**Almere City Football Club**, også kjent som bare **Almere City**, er en nederlandsk fotballklubb fra byen Almere i provinsen Flevoland. Almere City ble grunnlagt som *FC Omniworld* den 14. september 2001 på grunnlag av at bystyret i Almere ønsket å få en toppklubb i byen. Klubben skiftet til nåværende navn før 2010/2011-sesongen.

Almere City spiller sine hjemmekamper på Yanmar Stadion.

## Spillerstall
Oppdatert 21. mai 2024.

### Utlånte spillere

## Kjente spillere med tilknytting til klubben
*  Nordin Amrabat
*  Yannis Anastasiou
*  Zenon Caravella
*  Jatto Ceesay
* Vincent Janssen

## Referanser


## Eksterne lenker
*
Gjorge Ivanov

**Gjorge Ivanov** (født 2. mai 1960 i Valandovo) er en makedonsk akademiker og politiker. Han var president i Nord-Makedonia fra 2009 til 2019.

## Liv og virke
Ivanov er utdannet ved St. Kyrill og St. Method-universitetet i Skopje, der han 1982 fullførte bachelorgrad i rettsvitenskap og i 1995 mastergrad i statsvitenskap. I 1998 avla han doktorgrad. 

Ivanov arbeidet fra 1988 i makedonsk kringkasting.  Han har også universitetskarriere og har undervist i politisk teori og filosofi ved juridisk fakultet. Han har vært tilknyttet Universitetet i Bologna og Universitetet i Sarajevo, samt St. Kyrill og St. Method-universitetet i Skopje, der han ble full professor i 1992. Han har sivilsamfunn som sitt spesialfelt.

Han har lenge vært politisk aktiv og kjempet for politiske reformer og demokrati i Jugoslavia. Ivanov har vært rådgiver for partiet VMRO-DPMNE, men er selv ikke medlem. I presidentvalget i mai 2009 stilte Ivanov som VMRO-DPMNEs kandidat. Han vant med 63 % av stemmene og kunne 12. mai 2009 etterfølge Branko Tsrvenkovski som president. Han ble i 2019 etterfulgt i presidentembetet av Stevo Pendarovski.

## Referanser
Anne Hardenberg

**Anne Corfitzdatter Hardenberg** (født ca. 1539, død 15. februar 1589 på Bregentved) var en dansk adels- og hoffdame, kjent for å ha vært kong Frederik IIs ungdomsforelskelse.   

Hun var datter av Corfitz Eriksen Hardenberg til Skjoldemose og Mette Christiernsdatter Skram. Hennes farbror var Eiler Hardenberg, som var daværende prins Frederiks hoffmester på Malmøhus. I 1557 nevnes Anne blant dronning Dorotheas jomfruer, en stilling hun besatt til dronningens død i oktober 1571. Hun hadde brevvekslet med prins Frederiks søster, kurfyrstinne Anna av Sachsen, samt med sin gode venninne Birgitte Gøye. 

I 1558 bad dronning Dorothea sin sønn Frederik om ikke å hindre frøken Hardenbergs lykke. Oppfordringen kunne tyde på at planene om giftemål med Oluf Mouritzen Krognos var nært forestående. Frederik hadde vist begeistring for Anne, men skal i den umiddelbare tid etter tronbestigelsen i 1559, ha vært innstillet på å etterkomme familiens ønske om et fyrstelig ekteskap. Giftemålet med Krognos lot derimot vente på seg, og i 1569 fremgår det av et brev fra Frederik til fasteren Elisabeth av Mecklenburg, at han hadde i sinne å gifte seg med en dansk adelsdame. 

Han oppga dog foretagendet, da det vakte motstand i vide kretser. I 1571 blir kongen i stedet trolovet med sin kusine Sophie av Mecklenburg, og igjen knyttes forbindelsen mellom Anne og beileren Krognos. Bryllupet fant sted den 11. januar 1573 i København, men kun et halvt år senere døde Krognos. Anne tilbragte sin enkestand på Bregentved, som husbonden hadde tilsagt henne på livstid. Selv døde hun 15. februar 1589, og ble begravet ved sin manns side i Sankt Bendts Kirke i Ringsted. 

Anne skal ha vært musikalsk og ha gledet enkedronningen med sitt spill. Hennes håndarbeider var etterspurte, blant andre av kurfyrstinne Anna. Hennes brev er preget av melankoli og religiøsitet.

## Referanser


## Eksterne lenker
* ''Anne Hardenberg'', gravsted.dk
TOP Oss

**TOP Oss** er en nederlandsk fotballklubb fra byen Oss i provinsen Noord-Brabant. Klubben spiller for øyeblikket i Eerste divisie, som er landets nest øverste divisjon. FC Oss ble grunnlagt under navnet TOP den 9. april 1928 og spiller sine hjemmekamper på Frans Heesen Stadion. Den fikk sitt nåværende navn i 2009.

Lagets draktfarger er rød overdel med hvit underdel, mens bortedrakten er hvit med svart shorts og hvite strømper. FC Oss var i lavere divisjoner frem til 1991, da klubben rykket opp til Eerste divisie. 

## Kjente spillere med tilknytting til klubben
*  Tim Cornelisse
*  Erik Stock

## Eksterne lenker
* Klubbens offisielle nettsider
Redneck

**Redneck** er historisk sett et nedsettende amerikansk slanguttrykk brukt om en fattig, uutdannet, hvit gårdbruker fra Sørstatene i USA.
Uttrykket kommer opprinnelig fra tiden hvor unionssoldatene kjempet for å ivareta det 17. grunnlovstillegget. Under de kaldere periodene brukte de fleste unionssoldatene skjerf som var farget rødt for å unngå å få smerter i nakken. Dette ble etter hvert den nye meningen til ordet, og befolkningen som bor i de syd-østlige og sydlige deler av USA blir til stadighet forbundet med såkalte «rednecks»

## Liknende betegnelser og bruk
*Redneck* minner i betydning om *cracker*, som særlig brukes i Georgia og Florida, *[[hillbilly]]* i Appalachene og Ozark, *[[white trash]]* og *hick*. Den vanligste betydningen i USA, det vil si «fattige hvite på landet sør i USA», oppstod trolig fordi bønder og andre landarbeidere fikk rød hals og nakke etter arbeid utendørs i steikende sol; et sitat fra 1893 definerer *rednecks* som *«poorer inhabitants of the rural districts (...) men who work in the field, as a matter of course, generally have their skin burned red by the sun, and especially is this true of the back of their necks»*. I de siste tiårene har uttrykket utviklet seg til en  betegnelse på stereotypien av, eller karikaturen på, sneversynte, skinnhellige, lavutdannede, pøbelaktige motstandere av det moderne, og er ofte blitt brukt for å angripe konservative personer og tilhengere av raseskillepolitikk. Samtidig har mange fra Sørstatene og folk utenfor USA tatt til seg uttrykket som en mer positiv, ofte litt selvironisk betegnelse.

## Se også
* Hillbilly, person fra fattige utkantstrøk i bergområder sørøst i USA
* White trash

## Referanser


## Kilder
* Abbey, Edward. "In Defense of the Redneck", from *Abbey's Road: Take the Other*.  New York: E. P. Dutton, 1979
* Goad, Jim.  *The Redneck Manifesto: How Hillbillies, Hicks, and White Trash Became America's Scapegoats*, New York: Simon & Schuster, 1997
* West, Stephen A. *From Yeoman to Redneck in the South Carolina Upcountry, 1850–1915* (2008)
* Weston, Ruth D. "The Redneck Hero in the Postmodern World", *South Carolina Review*, Spring 1993
* Wilson, Charles R. and William Ferris, eds. *Encyclopedia of Southern Culture*, (1989)
* Wray, Matt. *Not Quite White: White Trash and the Boundaries of Whiteness* (2006)

## Eksterne lenker

* Poor Whites — The Georgia Encyclopedia  (historie)
Snik (fiskeredskap)

**Snik** er et fiskeredskap som i hovedsak blir fisket ved hjelp av robåt. Den består av en flottør laget av plast eller metall, tidligere av tre eller kork. Flyteren er påhengt søkke. Snørets (forsyn eller fortom) lengde varierer. Sniken er normalt utstyrt med en eller flere treblekroker. Det er gjerne hyse eller torsk som fiskes. Som agn brukes oftest makrell.

Snik har vært brukt langs kysten til hjemmefiske og har ikke hatt noen særlig kommersiell betydning. Sniker kan være laget med forskjellige lengder. Det blir laget sniker på opptil 50 kroker med en favns avstand mellom krokene. En så lang snik vil kunne fiske alt fra pelagiske fiskearter som sild og makrell til hyse, sei og torsk. Tiden fra sniken settet til den dras kan være opptil 12 timer. Sniken vil da med strøm og vind kunne drive flere kilometer. I den tiden den er satt er sniken ikke under oppsyn av fiskeren, så flyteren må være merket godt for at den skal kunne finnes igjen, dette medfører at den tradisjonelt blir satt om kvelden og dras om morgenen igjen, i dagslys.

Valg av lengde og setting av sniken bestemmes i hovedsak av fiskerens erfaringer og hva slags fisk man ønsker å fange, samt strøm- og bunnforhold på fiskeplassen. Tradisjoner og mer eller mindre «vitenskapelige» spekulasjoner rundt vær, månefase og tidevann, vannfarge, vanntemperatur, årstid osv. kan også innvirke på bruken.

## Eksterne lenker
*  Storfisk på snik, NRK Rogaland
Karate under Panamerikanske leker 2011

**Karate under Panamerikanske leker 2011**. Karate var med som en av flere sporter i de 16. Panamerikanske leker som ble arrangert i Guadalajara i Mexico fra 14. til 30. oktober 2011. Totalt ble det konkurrert om ti titler, fem vektklasser for menn og fem for damer.

## Medaljer

## Resultater
### Menn
 
## Resultater
### Damer

## Eksterne lenker
*  Panamerikanske leker 2011
Awn Shawkat al-Khasawneh

**‘Awn Šawkat al-Ḫaṣāwnah** (arabisk: عون شوكت الخصاونة; født 22. februar 1950) er en jordansk jurist og diplomat, som i oktober 2011 ble utnevnt til statsminister i Jordan.

Al-Khasawneh studerte historie og rettsvitenskap ved University of Cambridge i Storbritannia. I 1975 gikk han inn i Jordans utenrikstjeneste. Han var fra 1980 til 1985 utenriksminister med ansvar for internasjonale organisasjoner og folkerett. Etter dette var han fra 1985 til 1990 leder for rettsavdelingen i utenriksdepartementet. Han tjenestegjorde så et par år ved hoffet, før han i 1992 ble ambassadør. I 1995 ble al-Khasawneh kongelig rådgiver med rang av minister. Fra 1996 til 1998 var han hoffsjef. I 2000 ble han dommer ved Den internasjonale domstolen i Haag.
  

## Referanser
Kreis Lüdinghausen

**Kreis Lüdinghausen** var en krets i Regierungsbezirk Münster i Tyskland. Kretsen ble opprettet den 23. desember 1803 og var en del av provinsen Westfalen fra 1816 til 1946. Fra 1947 til 1974 var den  en del av den tyske delstaten Nordrhein-Westfalen. Kretshovedstaden var Lüdinghausen, og kjennemerke for motorkjøretøy var LH. 

Med virkning fra 1. januar 1975 ble Kreis Lüdinghausen slått sammen med Kreis Unna, Kreis Iserlohn og den kretsfrie byen Lünen til den nye Kreis Unna.
Liangjiaren-demningen

**Liangjiaren-demningen** er en demning med vannkraftverk under bygging i provinsen Yunnan i Kina, på elva Jinsha Jiang (øvre Yangtze). Anleggsstedet er 1.810 meter over havet. Arbeidet med demningen ble påbegynt i 2009, og er planlagt ferdigstilt i 2015. 

Ved igangsettelse skal vannkraftverket ha en kapasitet på 3.000 MW. Demningen blir 99,5 meter høy.
## Se også
* Liste over verdens største vannkraftverk

## Eksterne lenker
* Jingsha River Hydropower Projects – *International Rivers*, 2008. Besøkt 23. juli 2010.
Johann Joseph Freidhoff

**Johann Joseph Freidhoff** (født 12. februar 1768 i Heggen, død 14. mars 1818 i Berlin) var en tysk tegner, kobberstikker og mezzotintkunstner.

Baronen Schade zu Ahausen muliggjorde Freidhoffs skolegang ved franziskanergymnaset i Attendorn, senere ved Gymnasium Laurentianum til Premonstratenserordenen i Arnsberg og til slutt ved Rheinische Friedrich-Wilhelms-Universität i Bonn.

I 1791 begynte han i lære hos Johann Gerhard Huck (1759–1811) i Düsseldorf. I 1794 stakk han sine første kobberplater for kunstsamleren Friedrich Moritz von Brabeck i Hildesheim, blant disse «Wasserfall» efter et maleri av Jacob Izaaksoon van Ruisdael. I 1795 dro han til Dessau, hvor han frem til 1798 arbeidet ved Chalkographische Gesellschaft. Efter dette grunnla han i Berlin et eget selskap. Ved siden av forretningsvirksomheten arbeidet han som kunsthandler og professor i mezzotintkunst. Han reiste senere mye rundt i Europa, og oppholdt seg i Roma i 1816–17. Fra 1804 til sin død i 1818 var han *ordentliches Mitglied* av  Preußischen Akademie der Künste i Berlin. I 1807 ble han utenlandsk æresmedlem av fellesskapet *Felix meritis* i Amsterdam.

## Referanser


## Litteratur
* 

## Eksterne lenker
* Hubert Dohle: «Kupferstecher Professor Freithoff» (PDF-fil; 600&nbsp;kB)
* Kort biografi ved Akademie der Künste
* Kortbiografi på British Museums nettsider
* Oppramsing av Freidhoffs verker ved British Museum
Hutiaoxia-demningen

**Hutiaoxia-demningen** er en demning med vannkraftverk under planlegging i Yunnan i det sørvestre Folkerepublikken Kina, på elva Jinsha Jiang (øvre Yangtze). Anlegget er planlagt å bli reist i Tigersprangkløften, et mye besøkt turistområde. Anleggsstedet ligger 1.950 meter over havet.

Deter uklart om anlegget settes i gang, på grunn av sterk motstand fra kinesiske og internasjonale grupper. Angivelig ble planene første gang utsatt i 2004, siden i 2007. Ved igangsettelse skulle vannkraftverket ha en kapasitet på 6.000 MW.

## Se også
* Liste over verdens største vannkraftverk

## Eksterne lenker
* Jingsha River Hydropower Projects – *International Rivers*, 2008. Besøkt 23. juli 2010.
SC Telstar

**Telstar** er en nederlandsk fotballklubb fra byen Velsen i provinsen Noord-Holland. Klubben spiller for øyeblikket i Eredivisie, som er landets øverste divisjon. Telstar ble grunnlagt under nåværende navn den 17. juli 1963 etter sammenslåingen av de lokale klubbene *Stormvogels* og *VSV*, og tok sitt navn etter kommunikasjonssatellittene Telstar.

Klubben spiller sine hjemmekamper på 711 Stadion. Klubbens draktfarger er hvite hjemmedrakter, mens bortedraktene er helsvarte.

## Meritter
* KNVB-cupen: 1938 (under navnet VSV)

## Kjente spillere med tilknytting til klubben
*  Henk ten Cate
*  Ruud Geels
*  Louis van Gaal
*  Jimmy Floyd Hasselbaink
*  Andwelé Slory
*  Arjan de Zeeuw

## Eksterne lenker
* 
* Klubbens offisielle nettsider
Qingxi-demningen

**Må ikke forveksles med [[Qingxi-demningen (Guizhou)|Qingxi-demningen]] i delstaten [[Guizhou]].*
**Qingxi-demningen** er en demning med vannkraftverk helt øst i Guangdong i sørlige Folkerepublikken Kina, i Dabu fylke, byprefekturet Meizhou. Arbeidet med demningen ble ferdigstilt i 1994. Vannkraftverket har en kapasitet på 144 MW.

Operatør er selskapet Guangdong Yudean Group Co.

## Se også
* Liste over verdens største vannkraftverk

## Eksterne lenker
* Oversiktskart med selskapets kraftverk - *Guangdong Yudean Group*.
Robert Zubrin

**Robert Zubrin** (født 1952) er en amerikansk luftfartsingeniør og forfatter, best kjent for sin støtte til den bemannede utforskningen av Mars. Han var den drivende kraften bak Mars Direct &ndash; et forslag med mål om å betydelig redusere kostnadene og kompleksiteten i et slikt oppdrag. Nøkkelideen var å bruke Mars' atmosfære til å produsere oksygen, vann og rakettdrivstoff for oppholdet på overflaten og hjemferden. En modifisert versjon av planen ble senere adoptert av NASA som deres «design-referanseoppdrag». Han stiller spørsmål ved forsinkelsen og kostnad-til-nytte-forholdet ved å først etablere en base eller utpost på en asteroide eller en annen Apollo-lignende hjemferd til månen ettersom ingen av dem vil være i stand til å forsyne tilstrekkelig med oksygen, vann eller energi; disse resursene er produserbare på Mars, og han forventer at folk vil være der etterpå.

## Bøker
* *The Case for Mars: The Plan to Settle the Red Planet and Why We Must* (1996), med Richard Wagner
* *Entering Space: Creating a Spacefaring Civilization* (1999).
* *Mars On Earth: The Adventures of Space Pioneers in the High Arctic* (2003)
* *First Landing* (2001)
* *The Holy Land Book* (2003)
* *Benedict Arnold: A Drama of the American Revolution in Five Acts* (2005)
* *Energy Victory: Winning the War on Terror by Breaking Free of Oil* (2007)
* *How to Live on Mars* (2008)

## Referanser


## Eksterne lenker
* 
* 
*
Fomo vannkraftverk

**Fomo vannkraftverk** er et vannkraftverk i provinsen Anhui, Folkerepublikken Kina. Det er et såkalt pumpekraftverk med to reservoarer. Arbeidet med demningen ble ferdigstilt i 2008. Vannkraftverket har en kapasitet på 160 MW.

## Se også
* Liste over verdens største vannkraftverk
Fengshuba-demningen

**Fengshuba-demningen** er en demning med vannkraftverk i provinsen Guangdong, sørlige Kina. Det ligger i Longchuan fylke i byprefekturet Heyuan, langt oppe i elva Dong Jiang. Arbeidet med demningen ble ferdigstilt i 1974. Vannkraftverket har en kapasitet på 160 – 200 MW.

Operatør er selskapet Guangdong Yudean Group Co.

## Se også
*Liste over verdens største vannkraftverk

## Eksterne lenker
* Oversiktskart med selskapets kraftverk - *Guangdong Yudean Group*.
Stuping under Panamerikanske leker 2011

**Stuping under Panamerikanske leker 2011**. Stuping var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Totalt ble det konkurrert om åtte titler, fire for damer og fire for menn. Mexico ble beste nasjon, de vant alle de åtte gullmedaljene.

## Medaljer

## Resultater
### Menn

### Damer

## Eksterne lenker
*  Panamerikanske leker 2011
Middelgrundens vindmøllepark

**Middelgrundens vindmøllepark** ligger i Middelgrunden i Øresund mellom Danmark og Sverige. Parken ble åpnet i 2001 og består av 20 vindmøller. Parken ligger 2-3 km fra land i København hvor vanndybden varierer mellom 4 og 8 meter. 

## Referanser
 
 

## Eksterne lenker
*
Berit Flåmo

**Berit Olga Flåmo** (født 1961) er en norsk politiker (Ap) og tidligere ordfører i Frøya kommune i perioden fra 2011 til 2019. 

Hun kom til ordførerjobben fra en stilling som utviklingssjef i Trondheimsfjorden Interkommunale Havn. Før det har hun vært både sykehjemsbestyrer og rådmann i Frøya kommune.
## Referanser


## Eksterne lenker
*
Huilong vannkraftverk

**Huilong vannkraftverk** er et vannkraftverk i Henan, Folkerepublikken Kina. Dette er et såkalt pumpekraftverk med to reservoar. Arbeidet med demningen ble ferdig i 2005. Det har en kapasitet på 120 MW.

Øvre demning er en betong gravitasjonsdam av typen RCC. Den er 54 meter høy og 208 meter lang, og ble ferdigstilt i 2003.

Nedre demning er en tilsvarende betong gravitasjonsdam (RCC)) som er 54 meter høy og 175 meter lang, med installasjoner ferdigstilt i desember 2004.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Mars Society

**Mars Society** er en internasjonal ideell organisasjon dedikert til å fremme menneskelig utforskning og bosetning på planeten Mars. Organisasjonen ble grunnlagt av Robert Zubrin og andre i 1998 og tiltrakk seg støtte fra bemerkelsesverdige science fiction-forfattere og filmskapere, deriblant Kim Stanley Robinson og James Cameron. Organisasjonen jobber for å opplyse offentligheten, media og regjeringen om fordelene med utforskning av Mars, koble enhetene som er involvert i et nettverk og utforske muligheten for privatfinansierte oppdrag til den røde planeten.

## Referanser


## Eksterne lenker
*
Johann Gerhard Huck

**Johann Gerhard Huck** (født 1759 i Düsseldorf; død 16. august 1811 i Hannover) var en tysk maler, tegner, grafiker, etser og kobberstikker.

## Biografi
Huck arbeidet i starten av sin karriere ved Kunstakademie Düsseldorf («Galerie zu Düsseldorf»). I 1782 dro han til London for å gå i lære hos den berømte kobberstikkeren og mezzotintkunstneren Valentine Green (1739–1813). Senere grunnla han et kunstakademi i Hannover og var kurator for Johann Ludwig von Wallmoden-Gimborns (1736–1811) kunstsamling. I 1796 begynte han som kobberstikker i Hannover. Ved siden av dette jobbet han ved leilighet for Chalkographische Gesellschaft zu Dessau.

Han graverte et portrett av baronen Friedrich Moritz von Brabeck efter et maleri av Anton Graff.

Blant hans elever i Düsseldorf finner man Johann Joseph Freidhoff (1768–1818; i Hannover finner man Adelheid Braun, født von Cychansky (1777–1836).

## Bibliografi (utvalg)
* Med Valentine Green: *Acta historica reginarum Angliae*, 1792

## Noter og referanser


## Litteratur

* 

## Eksterne lenker
* Litteraturliste i nettkatalogen til Staatsbibliothek zu Berlin
PEC Zwolle

**PEC Zwolle**, er en nederlandsk fotballklubb fra byen Zwolle i provinsen Overijssel. PEC Zwolle ble grunnlagt under navnet *PEC* den 12. juni 1910 og spiller sine hjemmekamper på MAC³PARK Stadion. Klubben fikk sitt nåværende navn i 2012, etter å ha gått igjennom flere navneforandringer; *PEC Zwolle* (1971–1982), *PEC Zwolle '82* (1982–1990) og *FC Zwolle* (1990-2012).

Lagets draktfarger er hvite med blå horisontale striper, mens bortedrakten er hvit med vertikale grønne striper og svart shorts og grønne strømper. Klubben har tidligere spilt tolv sesonger i den høyeste ligaen Eredivisie, med en åttendeplass i 1979 som beste resultat. De har også ved to anledninger tapt finalen i KNVB-cupen, i henholdsvis 1928 og 1977.

## Spillerstall
Oppdatert 22. mai 2024.

### Utlånte spillere

## Kjente spillere med tilknytting til klubben
*  Foeke Booy
*  Bert Konterman
*  Jan Michels
*  Wim Rijsbergen
*  Piet Schrijvers
*  Jaap Stam
*  Henk Timmer

## Meritter
* Eerste divisie: 1978, 2002

## Referanser


## Eksterne lenker
*
SpaceX

**Space Exploration Technologies Corporation** (i dagligtale **SpaceX**) er et privat 
amerikansk romfartsforetak. Selskapet har som mål å redusere kostnadene med å sende last opp i rommet med en faktor på 10, og samtidig øke sikkerheten. Selskapet har også et langsiktig mål om å kolonisere Mars. Hovedkontoret ligger i El Segundo i California.

SpaceX utvikler en familie av både delvis- og fult gjenbrukbare to-trinnsraketter der de benytter en blanding av petroleum og flytende oksygen som drivstoff. De er en leverandør av romferder til og fra Den internasjonale romstasjonen, finansiert av Commercial Crew Program, og har levert både utstyr og astronauter til romstasjonen.

## Astronauter
30. mai 2020: SpaceX sendte opp de første astronautene til den internasjonale romstasjonen med Crew Dragon - Demo 2. Astronautene var Bob Behnken and Doug Hurley.

16. november 2020: SpaceX sendte opp fire astronauter til den internasjonale romstasjonen med Crew Dragon - Crew 1. Astronautene var Mike Hopkins, Victor Glover, Soichi Noguchi og Shannon Walker.

23. april 2021: SpaceX sendte opp fire astronauter til den internasjonale romstasjonen med Crew Dragon - Crew 2. Astronautene var Thomas Pesquet, Akihiko Hoshide, Katherine Megan McArthur og Shane Kimbrough.

16. september 2021: SpaceX sendte opp de første romferden med kun private astronauter til verdensrommet. Crew Dragon gikk 3 dager i bane rundt jorda før de landet tilbake i havet. Astronautene var Jared Isaacman, Hayley Arceneaux, Sian Proctor and Chris Sembroski.

## Rakettyper

## Referanser


## Eksterne lenker
*
Belize under Panamerikanske leker 2011

**Belize under Panamerikanske leker 2011**. Belize deltok i friidrett med ti utøvere i de 16. Panamerikanske leker som ble arrangert i Guadalajara i perioden 14. og 30. oktober 2011. De vant ikke noen medaljer.

## Medaljer

## Referanser
Aruba under Panamerikanske leker 2011

**Aruba under Panamerikanske leker 2011**. Aruba deltok i fem sporter i de 16. Panamerikanske leker som ble arrangert i Guadalajara i perioden 14. og 30. oktober 2011. Sytten utøvere  var kvalifisert for å delta i bowling, sykling, svømming, synkronsvømming og taekwondo. De vant ikke noen medalje.

## Medaljer

## Referanser
De britiske Jomfruøyer under Panamerikanske leker 2011

**De britiske Jomfruøyer under Panamerikanske leker 2011**. De britiske Jomfruøyer deltok i en sport, friidrett under de 16. Panamerikanske leker som ble arrangert i Guadalajara i perioden 14. og 30. oktober 2011. Tre friidrettsutøverre var kvalifisert for å delta, de vant ikke noen medaljer.

## Friidrett
De britiske Jomfruøyer stilte med tre utøvere.

;Menn

## Referanser
Enkeltdistanse-NM på skøyter 2012

**Enkeltdistanse-NM på skøyter 2012** ble avholdt i Sørmarka Arena i Stavanger 4.-6. november 2011. Rogaland Skøytekrets var arrangør av mesterskapet. Ida Njåtun og Håvard Bøkko ble mesterskapets mestvinnende med henholdsvis fire og tre gull.

## Aktuelle rekorder
### Mesterskapsrekorder

## Medaljesammendrag
### Herrer

### Damer

## Resultater menn
### 500 meter menn

:* = manuell tid som er gjort om til elektrisk tid.dns = did not start = ikke startet.DQ = Disqualified = diskvalifisert.

### 1000 meter menn

:* = manuell tid som er gjort om til elektrisk tid.dns = did not start = ikke startet.DQ = Disqualified = diskvalifisert.

### 1500 meter menn

:* = manuell tid som er gjort om til elektrisk tid.dnf = did not finish = ikke fullført/brutt.DQ = Disqualified = diskvalifisert.

### 5000 meter menn

:* = manuell tid som er gjort om til elektrisk tid.DQ = Disqualified = diskvalifisert.

### 10000 meter menn

:* = manuell tid som er gjort om til elektrisk tid.

## Resultater kvinner
### 500 meter kvinner

:* = manuell tid som er gjort om til elektrisk tid.

### 1000 meter kvinner

:* = manuell tid som er gjort om til elektrisk tid.DQ = Disqualified = diskvalifisert.

### 1500 meter kvinner

### 3000 meter kvinner

:* = manuell tid som er gjort om til elektrisk tid.

### 5000 meter kvinner

## Referanser




## Eksterne lenker
* NMs hjemmeside
* 
* 
*  Norwegian Single Distances Championships 2012 på SpeedskatingResults.com
Mars to Stay

**Mars to Stay** er en serie romfartsoppdrag som foreslår å sende astronauter til planeten Mars for å bo der på ubestemt tid for å sikre permanent bosetning. Blant mange talsmenn for *Mars to Stay* er tidligere astronaut i Apollo-programmet Buzz Aldrin.

## Referanser
Buch

**Buch** er en ortsteil i Berlins bydel Pankow.

## Historie
Buch er nevnt første gang i skriftlige kilder fra 1342.  Barokkirken ble oppført mellom 1731 og 1736. Byen Berlin overtok stedet i 1898 og etablerte *Sykehusbyen Buch.* Sykehusbygningene som ble lite skadet under den andre verdenskrigen, er fremdeles i bruk for store sykehuseiere som Charité og Helios Kliniken.

## Geografi
Ortsteilen er den nordøstligste i Berlin og grenser i sør til Karow, Französisch Buchholz og Blankenfelde. I nord og øst grenser ortsteilen til delstaten Brandenburg. Elven Panke som er en sideelv til Spree, renner igjennom Buch.

Buch ligger på høydedraget Barnim og har et temperert klima.

## Våpen
Ortsteilens våpen viser en bøk som opprinnelig er det slaviske *buk*, senere det tyske *Buch*. Reven (tysk *Fuchs*, plattysk *Voss*) henspiller på grev von Voss-Buch som stiftet fideikommisset Buch og senere solgte stedet til Berlin by. 

## Bildegalleri

Fil:Coat of arms de-be buch 1987.png|Buchs våpen
Fil:Ehrenmal Berlin-Buch 02.jpg|Det sovjetiske krigsminnesmerket i Buch
Fil:Bundesarchiv Bild 183-1984-0125-027, Berlin, Schlosspark, Panke, Wald, Winter.jpg|Elven Panke i slottsparken
Fil:Hoffmann Berlin-Buch II Fassaden 3.jpg|Sykehusbygninger oppført mellom 1900 og 1908 oppkalt etter arkitekten: *Hoffmann-fasadene*


## Eksterne lenker
*
Grenada under Panamerikanske leker 2011

**Grenada under [[Panamerikanske leker 2011]]**. Grenada deltok i de 16. Panamerikanske leker som ble arrangert i Guadalajara i perioden 14. og 30. oktober 2011. Fem utøvere var kvalifisert til å delta i tre sporter, friidrett, svømming og taekwondo, de vant ikke noen medaljer.

## Friidrett

Grenada stilte med tre friidrettsutøvere.

### Menn
#### Bane- og landeveisøvelser

### Kvinner
#### Bane- og landeveisøvelser

## Referanser
Anne Gøye

**Anne Gøye Henriksdatter** (eller Gjøe, 1609–1681) var en dansk boksamler. 

Hun var datter av godseier Henrik Gøye og Birgitte Brahe, som den niende og nest yngste i flokken. Etter farens død i Kalmarkrigen i 1611 ble Anne og hennes søstre hos moren, mens fire brødre kom i huset til mosteren Sophie Axelsdatter Brahe og dennes mann Holger Rosenkrantz på Rosenholm. Da moren døde i 1619 kom også pikene etter til Rosenholm. Her hadde Anne gode dager til 1627, hvor hun tok opphold hos sin bror Eskil Gøye til Brandholm. Året etter giftet en annen bror Falk Gøye seg med Karen Bille, og Anne fulgte deres oppfordring om å flytte sammen med dem på Hvidkilde. I 1649 ble Falk utnevnt til hoffmester ved Sorø akademi, og Anne fulgte med broren og svigerinnen til Sorø. I 1653 døde Falk, hvoretter Anne og Karen flyttet tilbake til Hvidkilde. Under svenskekrigen i 1657 måtte de flykte og tok opphold hos Karens datter Susanne Gøye og hennes mann Preben Brahe på Næsbyholm. 

Siden besluttet hun seg for å danne sitt eget hjem ved å slå seg ned i Næstved, hvor hun hadde arvet en eiendom etter moren. Her hadde hun tenkt seg å ende sine dager, men Susanne og Preben inviterte henne til å slå seg ned i en gård de eide i Odense, det senere Odense Adelige Jomfrukloster. Herfra kunne hun jevnlig besøke dem på deres gård Hvedholm. Her døde hun også under et besøk den 9. januar 1681. Liket ble ført til Gøyenes gravsted i Sorø kirke. 

## Boksamler
Den litterære interesse hadde hun arvet fra sin mor som ga henne den første bok i 1613, og ved sin død testamenterte henne resten av sine bøker. Etter Sophie Axelsdatter Brahes død inngikk dennes håndskrifter også i Annes samling. I gjennom en lang årrekke samlet Anne seg et bibliotek av dansk litteratur, særlig oppbyggelsesskrifter, men også bruksbøker og skjønnlitteratur. 

Samlingen kom rektor ved latinskolen i Næstved Peder Syv til gode, ettersom han fikk adgang til hennes bibliotek. I sine siste leveår syslet hun med tanken om å få trykket en fortegnelse over samlingen, hvilket først ble utført lenge etter hennes død. Ifølge en håndskrevet katalog som ble utarbeidet ca. 1686 av den senere biskop Jens Bircherod, besto samlingen av 1116 bind, herav 76 håndskrifter. For at samlingen ikke skulle bli splittet opp testamenterte hun den til Susanne og Prebens datter Karen Brahe. Her kom den til å danne grunnstammen i Karen Brahes senere berømte bibliotek.   

## Referanser
Nicaragua under Panamerikanske leker 2011

**[[Nicaragua]]** deltok i de 16. panamerikanske leker som ble arrangert i Guadalajara fra 14. til 30. oktober 2011. 31 utøvere var kvalifisert til å delta i åtte grener; boksing, bryting, pelota, sandvolleyball, svømming, taekwondo, triatlon og vektløfting. Nicaragua vant ikke noen medaljer.

## Medaljer

## Referanser
Panama under Panamerikanske leker 2011

**Panama under Panamerikanske leker 2011**. Panama deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på delt tjuesjuendeplass med en bronsemedalje.

## Medaljer

## Medaljevinnerne

 
## Referanser
Daguangba-demningen

**Daguangba-demningen** er en demning med vannkraftverk i elva Changhua på Hainan-øya i det sørlige Folkerepublikken Kina, 35 km øst for byen Dongfang. Arbeidet med demningen ble ferdigstilt i 1995. Ved igangsettelse hadde vannkraftverket en kapasitet på 242 MW. 

Demningen er en betongdekekt steinfylt gravitasjonsdam av typen RCC, som er 719 meter lang og 57 meter høy. Om man inkluderer jordfyllingsdammen på begge sider av betongelementet er hele barrieren mer enn 5.800 meter lang. Den gir også flomkontroll og irrigasjon til landbruket i den nordvestlige delen av Hainan.

I alt 23.800 mennesker måtte flyttes da demningen ble anlagt. Prosjektet fikk en betydelig delfinansiering av Verdensbanken.

Entreprenør var China Gezhouba Group og operatøren er det provinseide energiselskapet HEPCO. 

## Se også
* Liste over verdens største vannkraftverk

## Eksterne lenker
* "China: Daguangba Multipurpose Project". Implementation Completion Report. Verdensbanken, 23. september 1999. Besøkt 6. januar 2012.
* Daguangba Hydropower Station - China Gezhouba Group.
* MD&A database over RCC betongdemninger, Kina - besøkt 8. januar 2012.
Wenshan vannkraftverk

**Wenshan vannkraftverk** er et vannkraftverk i Yunnan-provinsen i Folkerepublikken Kina. Ved igangsettelse hadde vannkraftverket en kapasitet på 300 MW. Dette er et såkalt pumpekraftverk med to reservoarer. Kraftverket opereres av energiselskapet Datang.

## Se også
* Liste over verdens største vannkraftverk
Snik

**Snik** kan referere til:

*Snik (Vest-Agder), sted i Lindesnes kommune
*Snik (Karmøy), sted i Fastlands-Karmøy
*Snik (båt)
*Snik (fiskeredskap)
*Snik (beholder)
Jiangkou-demningen

**Jiangkou-demningen** er en demning med vannkraftverk i Chongqing-provinsen i det sentrale Kina. Den ligger ved elva Furong, ei sideelv til Wujiang-elva, i Wulong fylke. Arbeidet med demningen ble påbegynt i 1999, og ble ferdigstilt i 2006. Ved igangsettelse fikk vannkraftverket en kapasitet på 300 MW fordelt på 3 like store turbiner, men effekten skal utvides til 600 MW.

Vannkraftverket drives av energiselskapet China Datang Corporation. Reservoaret som skapes av oppdemmingen fra en 140 meter høy buedam, er hele 7.740 km² i areal.

## Se også
* Liste over verdens største vannkraftverk

## Eksterne lenker
* Jiangkou Vannkraftverk – presentasjon fra operatørselskapet (kinesisk).
* China's highest arch dams – China Comittee on Large Dams (Chincold). Besøkt 10. januar 2012.
De amerikanske Jomfruøyer under Panamerikanske leker 2011

**De amerikanske Jomfruøyer  under Panamerikanske leker 2011**. De amerikanske Jomfruøyer deltok i de 16. Panamerikanske leker som ble arrangert i Guadalajara i perioden 14. og 30. oktober 2011. Seksten utøvere var kvalifisert til å delta i sju sporter, boxing, friidrett, seiling, skyting, svømming, taekwondo og triatlon, de vant ikke noen medaljer.

## Medaljer

## Referanser
Shaxikou-demningen

**Shaxikou-demningen** er en demning med vannkraftverk i Fujian-provinsen i det østre Kina. Den ligger i Xiqi-elva. Arbeidet med demningen ble ferdigstilt i 1991. Ved igangsettelse hadde vannkraftverket en kapasitet på 300 MW, fordelt på 4 like store turbiner.

Vannkraftverket drives av energiselskapet China Datang Corporation. Demningen er 40 meter høy.

## Se også
* Liste over verdens største vannkraftverk
Efa

**Efa** eller **bat**  er et gammelt mål for volum. 

Enheten efa brukes i Det gamle testamentet som et mål for korn, og for volum, og en efa tilsvarer 36,4 liter. Det finnes forskjellige utregninger av de bibelske målene og verdiene kan i dag ikke fastsettes nøyaktig.  En bat er brukt som mål for flytende varer som vin og olje.

I Det nye testamentet er betegnelsen bat kalt *fat* eller *anker*.

## Referanser
Jinshuitan-demningen

**Jinshuitan-demningen** er en demning med vannkraftverk i Zhejiang-provinsen i det østlige Kina. Den ligger i Oujiang-elva. Arbeidet med demningen ble påbegynt i 1981, og ble ferdigstilt i 1988. Ved igangsettelse hadde vannkraftverket en kapasitet på 300 MW.

Dette er en buedam som er 102 meter høy, og demmer opp Xiangongsjøen.

## Se også
* Liste over verdens største vannkraftverk

## Eksterne lenker
Huanglongtan-demningen

**Huanglongtan-demningen** er en demning med vannkraftverk i Hubei-provinsen i det sentrale Kina. Den ligger i Guandu-elva, ei sideelv til Duhe og Gan-floden som munner ut i elven Hanjiang og tilsist Yangtze. Arbeidet med demningen ble påbegynt i 1969, og ble ferdigstilt i 1974 med utvidelser i 2006. Ved igangsettelse hadde vannkraftverket en kapasitet på 510 MW.

I samme elveføre ligger Songshuling-demningen og Pankou-demningen.

## Se også
* Liste over verdens største vannkraftverk
Jishixia-demningen

**Jishixia-demningen** er en demning med vannkraftverk i Qinghai-provinsen i det nordlige Kina. Den ligger i floden Huang He. Arbeidet med demningen ble påbegynt i 2005, og ble ferdigstilt i 2010. Ved igangsettelse hadde vannkraftverket en kapasitet på 1.020 MW.

Vannkraftverket drives av energiselskapet China Datang Corporation.

## Se også
* Liste over verdens største vannkraftverk

## Eksterne lenker
* Powerfoo Sichuan – 22.mars 2010. Besøkt 30. oktober 2011.
Liyang vannkraftverk

**Liyang vannkraftverk** er et vannkraftverk i Jiangsu-provinsen i det østlige Kina. Det er et såkalt pumpekraftverk med to vannmagasiner. Arbeidet med anlegget ble påbegynt i 2008, og ble ferdigstilt i 2017. Vannkraftverket har en kapasitet på 1.500 MW.

Demningen for øvre vannmagasin er en betongdekket steinfyllingssdam (CFRD), som er 161 meter høy og 984 meter lang.

## Se også
* Liste over verdens største vannkraftverk

## Eksterne lenker
* China's highest CFRD's – China Comittee on Large Dams (Chincold). Besøkt 10. januar 2012.
Xianju vannkraftverk

**Xianju vannkraftverk** er et vannkraftverk under utbygging i Zhejiang-provinsen i det østlige Kina. Dette blir et såkalt pumpekraftverk med to vannmagasiner. Arbeidet med anlegget ble påbegynt i 2008, og blir etter planen ferdigstilt i 2013. Ved igangsettelse skal vannkraftverket få en kapasitet på 1.500 MW.

## Se også
* Liste over verdens største vannkraftverk
Kreis Tecklenburg

**Kreis Tecklenburg** var en krets i Regierungsbezirk Münster i Tyskland. Kretsen ble opprettet den 23. desember 1803 og var en del av provinsen Westfalen fra 1816 til 1946. Fra 1947 til 1974 var den  en del av den tyske delstaten Nordrhein-Westfalen. Kretshovedstaden var Tecklenburg, og kjennemerke for motorkjøretøy var TE. 

Den 1. januar 1975 ble Kreis Tecklenburg slått sammen med den gamle Kreis Steinfurt og deler av Kreis Münster til den nye og utvidede Kreis Steinfurt.

Landskapet Tecklenburger Land er i det vesentlige identisk med den tidligere kretsen.
Xiangshuijian vannkraftverk

**Xiangshuijian vannkraftverk** er et vannkraftverk under utbygging i Anhui-provinsen i det nordlige Kina. Arbeidet med demningen ble påbegynt i 2005, og blir etter planen ferdigstilt i 2011. Ved igangsettelse får vannkraftverket en kapasitet på 1&nbsp;000 MW.

Dette anlegget er et såkalt pumpekraftverk med øvre og nedre magasin.

## Se også
* Liste over verdens største vannkraftverk

## Eksterne lenker